### Beslutning

Økonomiudvalgets indstilling godkendt.

### Sagsfremstilling

## Resume og sagens baggrund

Kommunalbestyrelsen har med budgetaftalen (2024-2027) afsat midler til etablering af en svømmehal i Gørlev. Et forslag til kommissorium, som sætter rammen for processen og organisering af opgaven, fremlægges til godkendelse.

## Indstillinger

Direktøren indstiller,

1. at kommissorium for etablering af [adresse] godkendes
2. at der gives en anlægsbevilling til projektets fase 1 på i alt 0,50 mio. kr. finansieret af rådighedsbeløbet

## Behandling

Økonomiudvalget, Kommunalbestyrelsen

## Sagsfremstilling

*Baggrund for projektet*

 Kalundborg Kommune skal være et godt sted at bo og leve for alle mennesker - hele livet. Det er centralt for kommunens positive udvikling, at nuværende borgere trives i vores lokalsamfund, og at nye borgere finder det attraktivt at flytte til og bosætte sig. En svømmehal i Gørlev vil ikke alene blive et attraktivt fritidstilbud med nye muligheder for at dyrke idræt og få bevægelse, svømmehallen vil også kunne styrke lokalsamfundet ved at fungere som mødested og danne ramme om lokale fællesskaber for både børn, unge og voksne.

Projektet udspringer af kommunalbestyrelsens budgetaftale indgået i 2022, hvor der i de uddybende bemærkninger (U25) står:

*”Det har været et mangeårigt ønske i den sydlige del af kommunen at få mulighed for svømning. Gørlev er et trafikknudepunkt for den sydlige del af kommunen, og vil derfor kunne opnå et stort antal brugere af en svømmehal, da mange skoler, efterskoler, borgere og turister nemt kan komme dertil.*

*Svømmehallen ønskes etableret efter den Hollandske model ”2521”, hvor svømmehallerne har lave drifts- og etableringsomkostninger. Svømmehallen skal søges etableret på de arealer kommunen har købt fra sukkerfabrikken”*

*Kommissorium og projektforløb*

Kommissoriet (Bilag 1) beskriver projektideen og sætter rammen for organiseringen og projektforløbet.

De indledende faser (1-2) har til formål at indhente inspiration, viden og analyser, så de politiske målsætninger og ønsker til projektet kan blive klarlagt og sætte retning for udformningen, etableringen og den efterfølgende drift af svømmehallen (fase 3-5).

Der bliver nedsat en politisk styregruppe, som skal stå i spidsen for processen og som sikrer, at der primo 2025 kan blive fremlagt et skitseprojekt, ud fra hvilket Kommunalbestyrelsen kan træffe endelig beslutning om at igangsætte projektet og eventuelt planarbejde.

Anders Thorsen og anlægsarbejdet ventes udført i 2025-2026 med henblik på at svømmehallen kan tages i brug primo 2027.

## Økonomiske konsekvenser

På investeringsoversigten for 2024-2027 til er der afsat henholdsvis 5,16 mio. kr. (2024), 10,32 mio. kr. (2025) og 46,44 mio. kr. (2026) til en svømmehal i Gørlev.

Det bemærkes, at restrådighedsbeløbet i 2024 efter frigivelse af 500.000 kr. herefter udgør 4,66 mio. kr.

[adresse] bemærkninger er indarbejdet i sagen.

### Sagens forløb

19/06/2024 Økonomiudvalget
Anbefales idet Økonomiudvalget bemærker, at formanden for Socialudvalget bør indgå i den politiske styregruppe.